

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-5943-ISAW-2/2020**

Заводни број: **351-85/2020-01**

Дана: 12.05.2020. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву, Стојевић Горана из Каравукова, улица Иве Андрића бр. 52, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 146. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-103-2/2019-IV, доноси:

 **Р Е Ш Е Њ Е**

**Одбија се** захтев Стојевић Горана из Каравукова, улица Иве Андрића бр. 52, за издавање решења о одобрењу извођења радова на изградњи прикључка на гасну дистрибутивну мрежу са КМРС и унутрашње гасне инсталације-породична стамбена зграда, на катастарској парцелибр.1743 к.о. Каравуково, **као неоснован.**

 **О б р а з л о ж е њ е**

Стојевић Горан из Каравукова, улица Иве Андрића бр. 52, преко пуномоћника, Зорић Милана из Бачког Грачаца, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног појекта израђена под бројем Г 19-20 ИДП, фебруар 2020. године, од стране „Ласта пројект“ Нови Сад, Булевар Цара Лазара бр. 90 одговорно лице Ратко Вуца, дипл.инж.маш., главни пројектант Милан Зорић, дипл.инж.маш., лиценца ИКС бр. 330 А877 05;
* Идејни пројекат – свеска 6 – пројекат машинских инсталација, израђен под бројем Г 19-20 ИДП, фебруар 2020. године, од стране „Ласта пројект“ Нови Сад, одговорни пројектант Ратко Вуца, дипл.инж.маш., главни пројектант Милан Зорић, дипл.инж.маш., лиценца ИКС бр. 330 А877 05;
* Пуномоћ- овлашћење за подношење захтева;
* Услови за пројектовање и прикључење издати од стране ЈП „Србијагас“, 06-02-1/К-365 од 27.03.2020. године;
* Услови за пројектовање и прикључење издати од стране Епс дистрибуција Сомбор, број 8А 1.1.0.-Д 07.07.-88721/3 од 19.03.2020. године;
* Катастарско топографски план;
* Копија плана катастарске парцеле 1743 к.о. Каравуково;
* Препис листа непокретности бр. 1129 к.о. Каравуково и
* Доказ о уплати прописаних такси и накнада за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**Увидом у Лист непокретности број 1129 к.о. Каравуково, утврђено је да подносилац захтева нема одговарајуће право на објекту, већ су као носиоци права својине уписани Стојевић Љубинка и Стојевић Димитрија из Каравукова, ул. Карађорђева бр. 4.**

Како захтев садржи горе наведени недостатак, у складу са чланом 28. став 6. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Како овај орган није одобрио извођење радова, подносилац захтева има право на повраћај републичке административне таксе за доношење решења или да ту таксу употреби у поновљеном поступку.**

**Поука о правном средству**: Против овог решења може се изјавити жалба Министарству грађевинарства, саобраћаја и инфраструктуре, у року од осам дана од дана достављања решења, кроз Централни информациони систем за електронско поступање у оквиру обједињене процедуре.

Руководилац Одељења,

дипл.инж.грађ., Татјана Стаменковић